stanford-oval/wikipedia huggingface dataset:
בעיות פתוחות באסטרונומיה
קוסמולוגיה ויחסות כללית

בעיית הזמן: במכניקת הקוונטים, הזמן הוא פרמטר רקע קלאסי וזרימת הזמן היא אוניברסלית ומוחלטת. באופן כללי, תורת היחסות היא מרכיב אחד של מרחב הזמן הארבע ממדי, וזרימת הזמן משתנה בהתאם לעיקול זמן החלל ותוואי החלל של הצופה. כיצד ניתן ליישב בין שני מושגי הזמן האלה?
אינפלציה קוסמית: האם תאוריית האינפלציה הקוסמית ביקום המוקדם נכונה? ואם כן, מהם הפרטים בתקופה הזו? מדוע האינפלציה בכלל התקיימה? מהו השדה ההיפותטי שהוליד את האינפלציה הקוסמית הזו? אם האינפלציה התרחשה בשלב מסוים, האם היא מקיימת את עצמה באמצעות אינפלציה של תנודות קוונטיות-מכניות, וכך נמשכת במקום מרוחק במיוחד? מדוע המודל הסטנדרטי אינו מסביר את השדה של האינפלציה?
בעיית האופק: מדוע היקום הרחוק כל כך הומוגני כאשר נראה כי תאוריית המפץ הגדול מנבא אניסוטרופיות גדולות מדידות יותר של שמי הלילה מאלו שנצפו? האינפלציה הקוסמולוגית מקובלת בדרך כלל כפתרון, אך האם הסברים אפשריים אחרים כגון מהירות אור משתנה מתאימים יותר?
מקורו וגורלו של היקום: מהם התנאים להתקיימות של משהו? האם היקום מתקדם לעבר הקיפאון הגדול, הקריעה הגדולה, ההתכווצות הגדולה או ואקום כוזב? או שהוא בעצם חלק ממודל מחזורי אין-סופי?
גודל היקום: קוטרו של היקום הנצפה הוא כ־93 מיליארד שנות אור, אך מה הוא גודל היקום כולו?
שבירת סימטריית CP: מדוע יש הרבה יותר חומר מאשר אנטי-חומר ביקום הנצפה?
בעיית הקבוע הקוסמולוגי: מדוע אנרגיית נקודת האפס של הוואקום אינה גורמת לקבוע הקוסמולוגי לגדול? מדוע זה אינו נגרם?
אנרגיה אפלה: מהו הגורם להתפשטות המואצת של היקום? מדוע צפיפות האנרגיה של רכיב האנרגיה האפלה בסדר גודל זהה לצפיפות החומר כיום כאשר השניים מתפתחים בצורה שונה למדי לאורך זמן? יכול להיות שפשוט אנו צופים בדיוק בזמן הנכון? האם אנרגיה אפלה היא קבועה קוסמולוגית טהורה, או שמא יש מודלים של שמיעה כמו אנרגיית פנטום?
זרימה אפלה: האם משיכת כבידה סימטרית לא כדורית מבחוץ היקום הנצפה אחראית לכמה מהתנועות הנצפות של עצמים גדולים, כמו אשכולות גלקטיים ביקום?
צורת היקום: מהי צורתו של היקום? האם הוא יקום פתוח, סגור או שטוח? האם האינפלציה הקוסמית השפיעה על צורתו? האם גילוי צורתו יכולה להשפיע על גורל היקום? כיצד העקמומיות נכנסת כאן לסיטואציה? האם ניתן לתאר את המרחב כיריעה בצורת היקום?
חיים מחוץ לכדור הארץ

האם יש חיים אחרים ביקום? במיוחד האם יש חיים אינטליגנטים אחרים? אם כן, מה ההסבר לפרדוקס פרמי?
האם נוסחת דרייק היא נכונה? אם כן, האם היא חיונית למציאת ציוויליזציות חוצניות?
אות ה"וואו!": מהו טבעו של אות זה? האם האירוע הנדיר הזה היה אכן אמיתי? אם כן, מה מקורו?
בלה קונווארי

| --- | --- |
אין תמונה חופשית
 לידה:  9 במאי 1895 בודפשט, האימפריה האוסטרו-הונגרית 
 פטירה:  19 באפריל 1979 (בגיל 83) בודפשט, הרפובליקה העממית ההונגרית 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת אטווש לוראנד 
 תפקידים:  רופאת שיניים, פעילת זכויות נשים, אספנית אמנות, נומיסמטיקאית 
 
בלה קונווארי (במקור קונשטדטר-Kunstädter, בהונגרית: Kunvári Bella;‏ בודפשט, 9 במאי 1895 – בודפשט, 19 באפריל 1979) הייתה דוקטור לרפואה ורופאת שיניים, פעילת תנועת הנשים, אספנית אמנות.
קורות חייה

בלה קונשטדטר נולדה במשפחה יהודית כבתם של פילפ קונווארי (קונשטדטר) (1840–1911) שהיה מהנדס בניית כבישים ומסילות רכבת, חבר מייסד וגזבר של "האגודה הנומיסמטית ההונגרית" (נוּמִיסְמַטִיקַה היא מדע העוסק בחקר איסוף הכסף ועברו ההיסטורי, הכלכלי והגאוגרפי על צורותיו השונות), ובמשך תקופה ארוכה היה חבר בוועדת הרשות המחוקקת של בודפשט (חבר מועצת עיר), ושל מריה ארניושי (במקור גולדמן) (1864–1916). היו לה חמישה אחים/אחיות, ביניהם הפסלת ומדליסטית לילה קונווארי וג'רג'יקה קונווארי (אשתו של פאל פורו). סבה וסבתה מצד אביה היו שלמה קונשטדטר (1807–1890) עצמאי ובַּבֶּטָה טוטיש (1816–1865), סבה וסבתה מצד אמה היו בעל המסעדה יוז'ף גולדמן וקטלין קינסטלר.
לימודים

בשנת 1912 סיימה את לימודיה ואת בחינות הבגרות כתלמידה של בית הספר לבנות והגימנסיה לבנות ברובע 4 בבודפשט. לאחר מכן הפכה לסטודנטית באוניברסיטת בודפשט (שמה היום אוניברסיטת אטווש לוראנד). בקיץ 1918, היא עבדה בסנטוריום לסוכרת בקרלסבאד כעמיתה של פרופסור ינה ארני מנאג'ווארד. היא קיבלה את התואר הרפואי שלה ב-1919. לאחר מכן הועברה למכון הפסיכולוגי של המרפאה. מאוחר יותר, עבדה שנה אחת עם פרופסור אדולף סטרומפל (1853–1925), המפתח הראשון של תיאורית ה"נוירוזה טראומטית" ושל "הטראומה הפסיכולוגית". בשנים 1919–1920 למדה באוניברסיטת לייפציג. יחד עם אחותה, הם הפכו לחברים בחוג גלילאו. לאחר שחזרה הביתה, עברה הכשרה כרופאת שיניים ברפואת השיניים הצבאית של ברחוב יוז'ף בבודפשט, שם עבדה שמונה שנים. במקביל, התמחתה במרפאה ביישור שיניים, שהייתה אז עדיין חדשה יחסית.
קריירה

לאחר לימודיה המקצועיים, הוא פתחה פרקטיקה פרטית בשדרות אנדראשי. סופרים ומשוררים רבים היו בין מטופליה, עמם היה לה קשר טוב. בפברואר 1924 מצאה בסלון הספרותי של וילמה באלוג חוברת השירה של המשורר אטילה יוז'ף על השולחן בסלון, מה שהשפיע עליה עמוקות. אז החלה ידידותה וגם רומן האהבה שלה עם המשורר. בלה הייתה הנמענת של כמה שירים ומכתבים של המשורר, שמעשירים היום את אוסף המוזיאון הספרותי פטפי .
ב-1926 בילתה שלושה חודשים בארצות הברית של אמריקה, שם צברה ניסיון ובנתה קשרים. שנתיים לאחר מכן, היא ואחרות הקימה את "מועדון הנשים העובדות", מועדון הנשים ההונגרי הראשון, שבו נבחרה לנשיאה. המועדון היה ממוקם בתחילה בשדרת אנדראשי 21. לאחר מכן כמה מועדוני נשים התאחדו ועברו לאחת מדירות ששת חדרים בארמון אמיך. על פי עקרונות היסוד של המועדון, החברות הייתה זמינה לכל הנשים, ללא הבדל מעמד חברתי, השתייכות דתית או השתייכות פוליטית, והמועדון רצה להיות לא פוליטי לחלוטין. העיתונות דיווחה ללא הרף על התוכניות וההרצאות האיכותיות שלו ועל הדוברים שהזמין.
ב-1930 הפכה קומווארי לחברה ב"אגודה האתנולוגית ההונגרית". היא העבירה את המרפאה שלה לרחוב Petőfi Sándor 2, לבניין שנקרא "חצר פריזאית". הצליחה לשרוד את השואה ולאחר מלחמת העולם השנייה הצטרפה למפלגה הרדיקלית ההונגרית והתמודדה כמועמדת לפרלמנט.
בין השנים 1950–1960 עבדה כרופאה הראשית של המכון לאורתודונטיה בבודפשט. היא עסקה בעיקר ביישור שיניים והפרעות בלסת. כתביה המקצועיים ומחקריה פורסמו בעיתונים מקומיים וזרים. קונווארי הייתה אספנית אמנות בולטת ותרמה את האוסף האיכותי שלה - לרבות אוסף של יותר מ-300 ציורים - למוזיאון יאנוס פאנוניוס ב-1968. בלה קונווארי הובאה למנוחות בבית הקברות היהודי ברחוב קוזמה (22-11-9).
לקריאה נוספת

יודית פוראי: ד"ר בלה קונווארי, רופאת השיניים המודרנית, אספת אמנות, פעילה תרבותית, פולימטית, מוזה . כתב העת Kaleidoscope Culture, Science and Medical History, 2019, 10 (18). 276–290. הוא.
אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
ISBN 963-05-2500-3 Magyar életrajzi lexikon III: כרך משלים (לקסיקון ביוגרפי הונגרי. עורכת ראשית אגנש קניירש).
ISBN 963-950-132-8 Magyar orvoséletrajzi lexikon (לקסיקון ביוגרפי של רופאים הונגרים).
הערות שוליים

↑  "Születési bejegyzése a pesti neológ izraelita hitközség születési akv. 1349/1895. folyószáma alatt". נבדק ב-2021-03-04.
↑  "Elhunyt Kunvári Bella". Népszabadság. 1979-05-10.
↑  "Megalakult Budapesten a Dolgozó Nők Klubja". Az Újság. 1928-06-24. p. 33.
↑  Fencsik Flóra (1968-11-08). "Szívfájdalom nélkül – Az államé lett a Kunvári-gyűjtemény". Esti Hírlap. נבדק ב-2021-03-04.
| --- | --- |
בקרת זהויות :  GND: 174234546  VIAF: 190981296   WorldCat (עם VIAF): 190981296
ג'ואן האקט

| --- | --- |

ג'ואן האקט, 1962
 לידה:  1 במרץ 1934 מזרח הארלם, ארצות הברית 
 פטירה:  8 באוקטובר 1983 (בגיל 49) אנסינו, ארצות הברית 
 מקום קבורה:  בית הקברות הוליווד פוראבר 
 מדינה:  ארצות הברית 
 תקופת הפעילות:  מ-1959 
 בן או בת זוג:  ריצ'רד מאליגן (1966–1973) 
 פרסים והוקרה:  פרס עולם התיאטרון (1961) 
 פרופיל ב-IMDb
 
ג'ואן אן האקט (באנגלית: Joan Ann Hackett; ‏1 במרץ 1934 – 8 באוקטובר 1983) הייתה שחקנית קולנוע, תיאטרון וטלוויזיה אמריקאית, זוכת פרס גלובוס הזהב ומועמדת פרס אוסקר לשחקנית המשנה הטובה ביותר לשנת 1981 על הופעתה בסרט "רק כשאני צוחקת".
ביוגרפיה

האקט נולדה בניו יורק סיטי למשפחה קתולית ולמדה במוסדות לימוד קתוליים. אמה הייתה ממוצא איטלקי ואביה היה ממוצא אירי.
החלה לשחק ב-1959 באופרת הסבון "דוקטור מאלון הצעיר", כעבור שנתיים הוכיחה את כישוריה בתור שחקנית תיאטרון כשזכתה בפרס אובי, פרס דרמה דסק, ובפרס התיאטרון העולמי על תפקידה במחזה "תקרא לי בשמי הנכון".
תפקיד טלוויזיוני נוסף בו השתתפה בתחילת שנות ה-60 היה בדרמה "הסנגורים" בדמותה של ג'ואן מילר.
ב-1962 קיבלה מועמדות לפרס אמי על הופעותיה בשני פרקים בדרמת הרפואה "בן קייסי".
הופעת הבכורה הקולנועית שלה ב-1966 הייתה בסרטו של סידני לומט "הקבוצה" עליה קיבלה האקט מועמדת לפרס באפט"א לשחקנית הזרה הטובה ביותר.
שיחקה לאחר מכן בתפקידים ראשיים במערבונים "וויל פאני" ו"כולנו איתך שריף" ובמותחן הפשע "מי רצח את שילה".
האקט זכתה בפרס גלובוס הזהב לשחקנית המשנה הטובה ביותר בשנת 1981 על תפקידה בתור טובי לנדאו בסרט "רק כשאני צוחקת", הייתה מועמדת על התפקיד לפרס אוסקר לשחקנית המשנה הטובה ביותר .
האקט הייתה נשואה במשך שמונה שנים לשחקן הקולנוע ריצ'רד מאליגן. נפטרה בשנת 1983 בהיותה בת 49 ממחלת סרטן השחלה, נקברה ב"בית הקברות הוליווד לנצח" שבלוס אנג'לס.
ג'יימי ביינו-גיטנס

ג'יימי ג'רמיין ביינו-גיטנס (באנגלית: Jamie Jermaine Bynoe-Gittens; נולד ב-8 באוגוסט 2004) הוא כדורגלן אנגלי, המשחק בעמדת החלוץ בקבוצת בורוסיה דורטמונד.
קריירת מועדונים

ביינו-גיטנס נולד בלונדון, והחל את הקריירה שלו בקבוצת Caversham Trents המקומית בגיל חמש, שם שיחק עד גיל 7. לאחר מכן שיחק במחלקות הנוער של רדינג, צ'לסי ומנצ'סטר סיטי.
לאחר שנתיים במנצ'סטר עבר ביינו-גיטנס עבר לגרמניה וחתם בבורוסיה דורטמונד. הוא ערך את הופעת הבכורה שלו בבונדסליגה בניצחון 6–1 על וולפסבורג ב-16 באפריל 2022. ב-12 באוגוסט 2022 כבש שער בכורה, בניצחון 1–3 על פרייבורג.
קריירה בינלאומית

ב-11 בספטמבר 2023 זומן ביינו-גיטנס לראשונה לסגל נבחרת אנגליה הצעירה לקראת מוקדמות אליפות אירופה עד גיל 21 לשנת 2025.
תארים

אליפות אירופה עד גיל 19: 2022
ג'ורג' פרננדס

ג'ורג' מתיו פרננדס (באנגלית: George Mathew Fernandes; בהינדי जॉर्ज फ़र्नान्डिस;‏ 3 ביולי 1930– 29 בינואר 2019) היה פוליטיקאי הודי שכיהן כשר ההגנה של הודו במהלך מלחמת קרגיל.
ביוגרפיה

ג'ורג' מתיו פרננדס נולד ב-3 ביולי 1930 במנגלור, נשיאות מדראס, הודו הבריטית (היום בקרנאטקה, הודו) למשפה נוצרית-קתולית. בגיל 16 נשלח פרננדס לסמינר נוצרי כדי להכשירו לשמש ככומר, אך הוא עזב בגיל 19 לאחר שהתאכזב מאורח החיים של המורים, שחיו טוב יותר מהתלמידים.
בעקבות עזיבתו את לימודי הכמורה ב-1949, עבר פרננדס לבומביי, שם מצא עבודה בטיימס אוף אינדיה.
במהלך מגוריו בבומביי, הצטרף פרננדס לארגן העובדים הסוציאליסטי. ב-1961 נבחר לחבר המועצת העירייה של בומביי, בה כיהן כחבר עד 1968. באפריל 1963 נעצר פרננדס בעקבות חוקי חירום שהפועלו בעקבות מלחמת הודו–סין, והוחזק במעצר עד דצמבר 1963.
ביולי 1973 נבחר פרננדס לראש ועד העובדים של חברת הרכבות ההודית בסניף המרכז (בומביי) ובאוקטובר 1973 היה לנשיא ועד העובדים (אנ'). תחת הנהגתו קיים הארגון שביתה במאי 1974, שגרמה להכרה בו כדמות אופוזיציונית בולטת לממשל אינדירה גנדי.
במהלך תקופה זו, הביא פרננדס התנגדות לניסיון הגרעיני הראשון של הודו, בודהה מחייך, שבוצע במאי 1974.
קריירה פוליטית

ב-1967 נבחר פרננדס לראשונה לחבר בלוק סבהה, מטעם מפלגת סמיוקטה סמג'וואדי דאל (אנ') וכיהן בתפקיד עד 1971.
פרננדס נעצר במהלך מצב החירום בהודו מיוני 1975 עד 1977, כמו מרבית חברי האופוזיציה, אך הוא הואשם גם בהחזקת דינמיט במטרה לפוצץ מבני ממשל ומסילות רכבת, ועל כן הוחזק במעצר לאחר תום מצב החירום ושחרור מרבית האסירים הפוליטיים. הוא התמודד בבחירות ללוק סבהה מטעם מפלגת ג'נטה שהוקמה על ידי פעילי האופוזיציה המשחוררים. לאחר ניצחון הג'נטה בבחירות, מונה פרננדס לשר התקשורת בממשלת מורארג'י דסאי.
ביולי 1977 מונה פרננדס לשר התעשייה, כשמסגרת תפקידו נאבק בחברת קוקה קולה, ואסר על שיווק המשקה בעקבות סירוב החברה לחשוף את מרשם המשקה כפי שנדרש על ידי החוק ההודי. המשקה חזר לשוק ההודי רק בימי ממשלת פ"ו נרסימהה ראו ב-1993. הוא פעל בצורה דומה גם נגד חברת IBM.
פרננדס התבטא בתקיפות נגד חברי הג'נטה שהמשיכו לקיים קשרים עם הראשטריה סוויאמסווק סאנג, בעלי ה"נאמנות הכפולה", דבר שהביא להתמוטטות הממשלה.
בבחירות ללוק סבהה ב-1984 איבד פרננדס את מושבו בלוק סבהה לטובת הקונגרס הלאומי ההודי, ולקראת הבחירות ללוק סבהה ב-1989 הצטרף לג'נטה דאל ולאחר ניצחונה בבחירות מונה לשר הרכבות בממשלת ו. פ. סינג.
ב-1994 פרש פרננדס מהג'נטה דאל, והקים את מפלגת סמאטה (אנ'). בבחירות ללוק סבהה ב-1996 הודיעה המפלגה על תמיכתה במפלגת העם ההודית, והצטרפה לממשלה בראשות אטאל ביהארי ואג'פאיי שהחזיקה מעמד במשך 13 יום, ולאחר מכן הייתה באופוזיציה.
בבחירות ב-1998 זכתה מפלגת העם ההודית לצד שותפותיה ברוב, ופרננדס מונה לשר ההגנה של הודו בממשלת אטאל ביהארי ואג'פאיי השנייה וכיהן בתפקיד במהלך מלחמת קרגיל. במהלך כהונתו ביצעה הודו את הניסיון האוטומי השני שלה, פקוהראן-II.
פרננדס שימש כשר ההגנה גם הממשלת ואג'פאיי השלישית, שהוקמה לאחר הבחירות ב-1999. הוא התפטר מהתפקיד במרץ 2001 לאחר התפוצצות פרשת שחיתות, אך שב לתפקיד באוקטובר 2001.
ב-2003 התמזגה מפלגת סמאטה בראשות פרננדס עם מפלגת ג'נטה דאל (מאוחדת).
בבחירות ללוק סבהה ב-2004 הובסה הברית הדמוקרטית הלאומית בראשות מפלגת העם ההודית בבחירות, ופרננדס היה לחבר באופוזיציה. בבחירות ב-2009 סירבה הג'נטה דאל (מאוחדת) להרשות לפרננדס להתמודד מטעמה בבחירות עקב מצבו הבריאותי, ופרננדס, שהתמודד כעצמאי, הובס בבחירות. באוגוסט 2009 נבחר פרננדס לחבר ברג'יה סבהה, תקפיד בו כיהן עד יולי 2010.
באוקטובר 2006 האשימה לשכת החקירות המרכזית של הודו את פרננדס ואת ראש מפלגת סמאטה, ג'איה ג'אילטליי, כי קיבלו 435 אלף דולר כדי לקדם עסקה בין התעשייה האווירית לבין חיל הים ההודי לרכישת מערכות טילי ברק מהתעשייה האווירית, בעסקה שנחתמה בשנת 2000. הוא נוקה על ידי לשכת החקירות המרכזית ובית המשפט בפברואר 2017.
פרננדס סבל מאלצהיימר בסוף ימיו, ומת ב-29 בינואר 2019.
הערות שוליים

1 2  George Fernandes, the giant killer of Indian politics who took on Indira Gandhi, dies at 88, India Today, ‏29 בינואר 2019
1 2  Amitav Ghosh, Incendiary Circumstances: A Chronicle of the Turmoil of Our Times., Houghton Mifflin Harcourt, 2007, עמ' 85–86, ISBN 978-0-618-87221-3
↑  George Fernandes vs The State Of Maharashtra on 1 October, 1963, Bombay High Court
↑  Stephen Sherlock, Railway Workers and Their Unions: Origins of 1974 Indian Railways Strike, Economic and Political Weekly vol. 24, no. 41, 1989, עמ' 2317–2321‏, JSTOR 4395459
↑  Who was George Fernandes, the veteran parliamentarian and political legend? 10 things about him, India Today, ‏29 בינואר 2019
↑  How Morarji Desai convinced George Fernandes to contest in 1977: Arun Jaitley recalls prison days, India Today, ‏30 בינואר 2019
↑  change in portfolio, ‏6 ביולי 1977
↑  Sonal Gera, George Fernandes: The industries minister who threw Coca-Cola out of India, India Today, ‏29 בינואר 2019
1 2  George Fernandes: From trade union leader to Union minister, India Today, ‏17 במאי 1998
↑  אורה קורן, חשד: בכירים בהודו קיבלו שוחד מהתעשייה האווירית, באתר הארץ, 10 באוקטובר 2006
↑  Court accepts CBIs report exonerating Fernandes in Barak deal, India Today, ‏1 בפברואר 2017
| --- | --- |
בקרת זהויות :  NLI: 987012427744905171  GND: 12129062X  ISNI: 0000 0000 7862 5087  LCCN: n89204419  NLA: 48864558  Trove: 1489251  VIAF: 30388932   WorldCat (עם VIAF): 30388932
ג'ניפר טיסדייל

| --- | --- |
טיסדייל, 2008
טיסדייל, 2008
 לידה:  18 בספטמבר 1981 (בת 43) נפטון, ניו ג'רזי, ארצות הברית
 מדינה:  ארצות הברית 
 תקופת הפעילות:  2000–2010 (כ־10 שנים)
 מקום לימודים:  אוניברסיטת מדינת קליפורניה 
 מספר צאצאים:  1
 פרופיל ב-IMDb
 
ג'ניפר קלי טיסדייל (באנגלית: Jennifer Kelly Tisdale; נולדה ב-18 בספטמבר 1981) היא שחקנית וזמרת יהודייה-אמריקאית.
ביוגרפיה

ג'ניפר טיסדייל נולדה ביישוב נפטון שבניו ג'רזי, בתם של ליסה טיסדייל (מוריס במקור) ומייק טיסדייל, קבלן במקצועו. היא אחותה הגדולה של הזמרת והשחקנית אשלי טיסדייל. אביה מרקע נוצרי, ואילו אמה היא יהודייה; טיסדייל, יחד עם אחותה, מגדירות עצמן כ"שייכות לשתי הדתות". סבה מצד אמה הוא ארנולד מוריס, ודרך סבה היא קשורה גם לאיש העסקים רון פופייל.
היא הייתה מעודדת בתיכון ובקולג'. טיסדייל בוגרת תואר ראשון בתסריטאות מאוניברסיטת המדינה של קליפורניה בנורת'רידג' (CSUN).
חיים אישיים

ב-7 באוגוסט 2009 היא נישאה לשיין מקסני, אשר בבעלותו מסעדה בלוס אנג'לס; החתונה נערכה בטקס פרטי בניו ג'רזי. ב-13 בפברואר 2010 נולדה לבני הזוג בת בכורה, מיקיילה דון מקסני. טיסדייל ומקסני התגרשו בשנת 2011 לאחר שהיו פרודים במשך זמן מה.
כיום, ג'ניפר טיסדייל מתגוררת בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | מר דידס | קוראת בקלפים |  |
| 2002 | טד בנדי | ילדה יפה |  |
| 2003 | לא רק בלונדינית 2 | טיפאני |  |
| 2004 | The Hillside Strangler | ארין |  |
| 2006 | Dark Ride | ליז |  |
| 2007 | מעודדות צמודות 4 | צ'לסי |  |
| 2008 | בית השפנפנות | פי לוטה מו |  |
| 2011 | The Brazen Bull | לורין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | City Guys | מעודדת | פרק: "Shock Treatment" |
| 2001 | לא לבושה | בטסי | תפקיד ראשי (עונה 5); 40 פרקים |
| 2001 | בוסטון פאבליק | קייטי קופר | פרק: "Chapter 26" |
| 2002 | Raising Dad | ארין | פרק: "Home Plates" |
| 2004 | Clubhouse | מעודדת | פרק: "Pilot" |
| 2004 | ככה זה בחיים | איימי | פרק: "Day Tripper" |
| 2007 | החיים היפים של זאק וקודי | נערת יופי | פרק: "The Suite Life Goes Hollywood: Part 1" |
| 2008–2009 | החיים היפים על הסיפון | קוני | 2 פרקים |
הערות שוליים

↑  Philiana Ng, Ashley Tisdale Inks Overall Deal With 'The Kennedys' Producer, The Hollywood Reporer, ‏22 ביולי 2014
| --- | --- |
בקרת זהויות :  PLWABN: 9810618254405606  BNE: XX4433787  ISNI: 0000 0001 1825 0110  LCCN: n2011074256  VIAF: 169282207   WorldCat (עם VIAF): 169282207
ג'ובאני פרציוזי

| --- | --- |
אין תמונה חופשית
 לידה:  24 באוקטובר 1881 טורלה דיי לומברדי, איטליה 
 התאבד:  26 באפריל 1945 (בגיל 63) מילאנו, ממלכת איטליה 
 מדינה:  ממלכת איטליה 
 מפלגה:  המפלגה הפשיסטית הלאומית 
 
ג'ובאני פרציוזי (איטלקית: Giovanni Preziosi‏; 1881 - 26 באפריל 1945), עיתונאי ואיש ציבור איטלקי בתקופת השלטון הפאשיסטי. נודע בהיותו אנטישמי, ובתפקידו כ"מפקח על הגזע" בתקופת הרפובליקה של סאלו, אשר סייעה בהשמדת יהדות איטליה.
פרציוזי נולד בטורלה (Torella) שבמחוז לומברדיה בשנת 1881. בצעירותו  היה קתולי אדוק, אך בגיל שלושים נטש את הדת. בשנת 1912 הוא ייסד ביטאון בשם "לה ויטה איטליאנה" (“La vita italiana”; "החיים האיטלקיים"), שהמשיך להופיע עד לנפילת הרפובליקה של סאלו בשנת 1945. הוא היה עיתונאי וניהל שני עיתונים: "מצוג'ורנו" (Mezzogiorno) ו"רומא" (“Roma”).
הפרוטוקולים של זקני ציון

פרציוזי הוא שתרגם לאיטלקית והפיץ את הפרוטוקולים של זקני ציון. הוא הוקיע את מה שהוא כינה "המימון היהודי הבילאומי" (finanza internazionale ebraica) השולט על העולם. הוא האשים את ה"ארגון" בכך שאיטליה הסכימה לתנאים נחותים בהסכם השלום האיטלקי בתום מלחמת העולם הראשונה. הוא "חשף" את הקשר בין היהודים לבין הבונים החופשיים, שמטרתו, כביכול, הוא לגרום נזק לבני הגזע הארי.
ב-15 ביולי 1938 היה פרציוזי בין ה"מדענים" החתומים על "ההצהרה בדבר הגזע" (Manifesto della razza) שהיווה את הבסיס "המדעי" לחתימת חוקי הגזע באיטליה שהיו השלב הראשון בדרך שהובילה את יהודי איטליה לרדיפות והשמדה.
המפקח על הגזע

לאחר נפילת משטרו של מוסוליני בחודש יולי  1943 נסע פרציוזי לגרמניה. בגרמניה פגש את שר התעמולה הגרמני יוזף גבלס, את הנאצי האנטישמי הקנאי, עורך העיתון דר שטירמר, יוליוס שטרייכר, את המומחה לענייני ה"גזע" אלפרד רוזנברג ואפילו את היטלר. כולם הוקירו את גישתו האנטישמית. מברלין שידר לאיטליה שידורים אנטישמיים בהם האשים את היהודים בכל הצרות שהתרחשו במדינה. לפני הצלתו של מוסוליני על ידי אוטו סקורצני שקל רוזנברג למנותו כראש הממשלה האיטלקי מטעם הנאצים. אחרי הקמת ממשלת הבובות מטעם הנאצים בצפון איטליה, המכונה "הרפובליקה של סאלו", שב פרציוזי לאיטליה וב-15 במרץ 1944 הקים, בהנחיית מוסוליני את המשרד לענייני הגזע. הוא מונה ל"מפקח על הגזע" (Ispettore Generale per la razza). בין השאר הכין הצעת חוק האומרת " אזרחים שחשופים להשפעת "הבונים החופשיים" ושאר הקרובים להם". יהיו תחת "פיקוח מטעמי גזע  של המשטרה" אשר יהיו לה גם סמכויות משפטיות כלפיהם. רדיפת היהודים ברפובליקה של סאלו, הביאה להסגרת רבים מהם לידי הגרמנים, ולהשמדת כחמישית מיהודי איטליה, כ-8,000 נפשות. לפרציוזי היה חלק פעיל ברדיפה זו, שהתבצעה כאשר היה כבר ידוע לרבים באיטליה, שחייליה שירתו בחזית המזרח והיו עדים ליחס ליהודים, כי המשלוח למזרח פירושו השמדה.
עם התמוטטות משטר סאלו, באפריל 1945, במסגרת פעולות ההתנגדות הפרטיזניות של העם האיטלקי נגד משטר "סאלו", היה פרציוזי באזור אגם גארדה בו שכנו משרדי הממשלה של רפובליקת סאלו. ב-26 באפריל 1945 התאבד פרציוזי במילאנו יחד עם אשתו.
הערות שוליים

↑  Bigotry and the Murder of Freemasonry
| --- | --- |
בקרת זהויות :  NLI: 987007266873005171  PLWABN: 9810657884705606  BnF: cb15100486p (data)  GND: 124999549  ISNI: 0000 0001 2095 7780  LCCN: n83204431  NTA: 163695016  SUDOC: 050596152  VcBA: 495/154245  VIAF: 24895934   WorldCat (עם VIAF): 24895934
ג'פרי יאנג

| --- | --- |
אין תמונה חופשית
 לידה:  9 במרץ 1950 (בן 74) 
 מדינה:  ארצות הברית 
 השכלה:  אוניברסיטת ייל  אוניברסיטת פנסילבניה 
 מעסיק:  אוניברסיטת קולומביה 
 בן או בת זוג:  לין פוביץ' (1979–?) 
 
ג'פרי יאנג (באנגלית: Jeffrey Young; נולד ב-9 במרץ 1950) הוא פסיכולוג אמריקאי, מפתח שיטת ה"סכמה תרפיה".
את התואר הראשון השלים יאנג באוניברסיטת ייל. לאחר מכן המשיך ללמוד לתואר שני ושלישי באוניברסיטת פנסילבניה, שם עשה את הפוסט-דוקטורט אצל ד"ר אהרון בק, מייסד גישת הטיפול הקוגניטיבי ובהמשך הטיפול הקוגניטיבי-התנהגותי (CBT).
הוא כתב ספרים רבים על טיפול קוגניטיבי-התנהגותי וסכמה תרפיה, שנועדו בעיקר לפסיכותרפיסטים. ספרו, "Reinventing Your Life", מיועד לציבור הרחב.
ג'ואן בנט

| --- | --- |
ג'ואן בנט בסרט האישה בחלון
ג'ואן בנט בסרט האישה בחלון
 לידה:  27 באפריל 1910 ניו ג'רזי, ארצות הברית
 פטירה:  7 בדצמבר 1990  (בגיל 80) סקרסדייל, ניו יורק, ארצות הברית
 מקום קבורה:  Pleasant View Cemetery 
 שם לידה:  Joan Geraldine Bennett 
 מדינה:  ארצות הברית ארצות הברית
 תקופת הפעילות:  1916–1982 (כ־66 שנים)
 מקום לימודים:  Chase Collegiate School 
 בן או בת זוג:  ג'ין מרקי (12 במרץ 1932–1937)  ג'ון מריון פוקס (15 בספטמבר 1926–1928)  ולטר ונגר (12 בינואר 1940–1965)  דייוויד וויילד (14 בפברואר 1978–?) 
 צאצאים:  דיאנה ונגר, סטפני ונגר, מלינדה ונגר, שלי אנטוניה ונגר 
 מספר צאצאים:  4 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
ג'ואן בנט (באנגלית: Joan Geraldine Bennett‏; 27 באפריל 1910 – 7 בדצמבר 1990) הייתה שחקנית קולנוע וטלוויזיה אמריקאית.
קורות חיים

ג'ואן בנט נולדה בניו ג'רזי לשחקנים ריצ'רד בנט ואדריאן מוריסון, אחות קטנה לקונסטנס וברברה שגם הן היו שחקניות. היא החלה להופיע כילדה בסרטים אילמים כבר ב-1916. ב-1933 שיחקה בסרט "נשים קטנות" לצידה של קתרין הפבורן. היא שיחקה ביותר מ-70 סרטים וגם בטלוויזיה.
שיא הקריירה שלה היה בשנות ה-40 בסרטים האפלים של פריץ לאנג בהן גילמה אישה פאם פאטאל:
"ציד אדם" (1941) לצידו של וולטר פידג'ן
"האישה בחלון" (1944) לצידו של אדוארד ג'י רובינסון
"רחוב ארגמן" (1945) לצידו של אדוארד ג'י רובינסון
"רגע של פזיזות" (1949) לצידו של ג'יימס מייסון
ב-1950 שיחקה בסרט "אבי הכלה" לצידם של ספנסר טרייסי ואליזבת טיילור ובסרט ההמשך "הרווח הקטן של אבא" (1951). ב-1955 שיחקה בקומדיה "אנחנו לא מלאכים" לצידם של המפרי בוגרט ופיטר יוסטינוב.
בנט הייתה נשואה ארבע פעמים. בעלה השלישי היה המפיק ולטר ונגר שהפיק חלק מסרטיה. ב-1951 הוא נידון למאסר לאחר שירה ופצע את המפיק ינינגס לאנג שבו חשד שהוא מנהל יחסים עם בנט.
לבנט יש כוכב בשדרת הכוכבים של הוליווד לא רחוק מהכוכב של אחותה קונסטנס.
הערות שוליים

↑  Joan Bennett - walkoffame
| --- | --- |
בקרת זהויות :  NLI: 987007342370605171  BIBSYS: 1615358756091  BNE: XX1089923  BnF: cb13929991b (data)  GND: 129660779  ISNI: 0000 0000 8369 639X  LCCN: n86075553  LNB: 000256593  NKC: pna2009505205  NLA: 35017400  NLG: 126652  NLK: KAC2020M1781  NTA: 094963282  SNAC: w6mg8vmp  SUDOC: 061282626  Trove: 791961  VIAF: 32186172   WorldCat (עם VIAF): 32186172
בני אלמוות

| --- | --- |

כרזת הסרט בישראל
 בימוי:  טרסם סינג 
 הופק בידי:  מארק קנטון, ראיין קוואנו, ג'יאני נונארי 
 תסריט:  Vlas Parlapanides 
 עריכה:  דיויד רוזנבלום, סטיוארט לוי 
 שחקנים ראשיים:  הנרי קאביל סטיבן דורף לוק אוונס איזבל לוקאס קלאן לוץ פרידה פינטו מיקי רורק
 מוזיקה:  טרבור מוריס 
 צילום:  ברנדן גלווין 
 מדינה:  ארצות הברית
 חברת הפקה:  סרטי יוניברסל, Virgin Produced, רלטיביטי מדיה, Rogue 
 חברה מפיצה:  רלטיביטי מדיה, נטפליקס 
 שיטת הפצה:  וידאו על פי דרישה 
 הקרנת בכורה:  8 בנובמבר 2011 (לוס אנג'לס) 10 בנובמבר 2011 (ישראל) 11 בנובמבר 2011 (ארצות הברית)
 משך הקרנה:  110 דק' 
 שפת הסרט:  אנגלית
 סוגה:  סרט פנטזיה, סרט דרמה, סרט פעולה, סרט הרפתקאות, סרט חרבות וסנדלים 
 תקציב:  75 מיליון דולר
 הכנסות:  226.9 מיליון דולר
 הכנסות באתר מוג'ו:   warofgods
 www.immortalsmovie.com
 דף הסרט ב־IMDb
 
בני אלמוות (באנגלית: Immortals) הוא סרט פנטזיה אמריקאי משנת 2011 בבימויו של טרסם סינג ובכיכובם של הנרי קאביל, סטיבן דורף, לוק אוונס, ג'ון הרט, איזבל לוקאס, קלאן לוץ, פרידה פינטו, ג'וזף מורגן, דניאל שרמן ומיקי רורק. הסרט נקרא בשמות שחר המלחמה (Dawn of War) ומלחמת האלים (War of the Gods) לפני שקיבל רשמית את שמו הנוכחי. הוא משתמש במוטיבים של המיתוסים היווניים של תסאוס, שובם של ההרקלידאה(אנ'), המינוטאורוס והטיטאנומכיה, אך העלילה אינה דומה לנרטיב קוהרנטי כלשהו שמקורו במיתולוגיה היוונית.
שלב הצילומים החל במונטריאול ב-5 באפריל 2010. הסרט יצא לאקרנים ב-11 בנובמבר 2011 על ידי רלטיביטי מדיה(אנ'), והפך להצלחה מסחרית בקופות עם הכנסה של למעלה מ-226 מיליון דולר. הסרט, שהוקרן בבכורה בלוס אנג'לס ב-8 בנובמבר 2011, זכה לביקורות מעורבות; המבקרים שיבחו את הבימוי והוויזואליה של טרסם, צוות האנסמבל, קטעי הפעולה, הפקת ועיצוב התלבושות וההלחנה המוזיקלית, אך מתחו ביקורת על עלילת הסרט ועל היעדר פיתוח הדמויות.